**De-aş fi fost...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-aş fi fost...

De-aş fi fost ’n-această lume

O! Un trubadur al pribegiei

Cu-o liră-n culmea veseliei,

Aş fi fost mare, cu un nume

Golit însă, de-orice renume

Pe calea sfântă, a veşniciei.

De-aş fi fost, în largul lumii

Cântând pe rimele-armoniei

Ce-adună laurii... mândriei

Păşind peste ţărâna humii,

M-aş fi stins, ca şi cărbunii

Pe calea sfântă, a veşniciei.

Şi de-aş fi fost mare-orator

Mulţimile să strâng la mine

În adunări de farmec pline,

Să le vorbesc pe placul lor

Dar făr-avea,-un Mântuitor,

Pierdut aş fi fost în suspine.

Şi n-aş fi fost nimic sub soare

În viaţa mea sub harul sfânt,

Sub Jertfa-n Noul legământ

În lumea aceasta trecătoare,

Chiar dacă Jertfa salvatoare

A luminat pe-acest pământ!

Flavius Laurian Duverna

11 mai 2014